شەفەق نیوز/ دەیان كه‌س لە خەڵک بەسرە، دویەشەو جومعە، وەناڕەزایەتی لەبان بڕیان کەهرەبا دەرچگن، و رەیەیلیگ سەرەکی بڕین.
پەیامنێر ئاژانس شەفەق نیوز لە بەسرە وت: دەیان لە خەڵکەگە دویەشەو دەرچگن وە خۆپیشاندانیگ لە قەزای دیر لە باکوور پارێزگاگە، لەوەر خراوی رەوش کەهرەبا.
وتیش؛ خۆپیشاندەگان ریەیل سەرەکییگ بڕین و تایەر سزانن ئەرا داواکردن وە دابین کەهرەبا ئەرا ناوچەیلیان، وئاماژەدا ک خۆپیشاندەرەگان دروشم بیزاری خوەیان نشاندان لە بڕبڕەکی شەپۆل کەهرەباگە لە وەخت بەرزەوبوین پلەی گەرمی وریکارەیل کەرەنتین تەندروسی لەی پارێزگا ک گوایە وەنەفت دەوڵەمەنە.
